જો તમે શિક્ષક છો તો રમૂજ અને હળવું વાતાવરણ તમારા જીવનનો કાયમી હિસ્સો બની શકે છે. તમે હકારાત્મક વિચારસરણી અને રમૂજવૃત્તિ ધરાવતા હશો તો તમને મુક્ત મને હસવા માટે અને રમૂજ માટે દરરોજ કોઈ ને કોઈ બાબત મળી આવશે. તમને હાસ્ય તમારા વિદ્યાર્થીઓમાથી મળી શકે છે. બાળકો કોઈ રમૂજી બાબત તમારી સાથે શેર કરે અથવા કોઈ પરિસ્થિતિજન્ય હાસ્ય પણ વાતવારણને હળવું બનાવે છે. બાળકોએ અજાણતા જ અથવા સમજ્યા વિના કરેલું કોઈ વિધાન ક્યારેક હસાવનારું બની રહે છે. આમ બાળકો સાથે રહેવાથી તમે આનંદિત અને હળવા રહી શકો છો.